Diari Oficial de la Generalitat Valenciana


Sumari del DOGV 4758, del 21-05-2004 (2004/5014)

Notificació a l'establiment Hotel Apartaments Residència Algorfa.
-----------------------------------------------------------------

### Dades del document

Número de DOGV
:   4758

Data del DOGV
:   21-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/5014


Organisme emissor
:   Agència Valenciana del Turisme

Tipus de document
:   Anunci

Notificació a l'establiment Hotel Apartaments Residència Algorfa. [2004/M5014]
  
Per no haver sigut possible notificar de forma personal i directa a l'interessat la resolució de la directora de l'Àrea de Producte de l'Agència Valenciana del Turisme, de data 29 de març de 2004, recaiguda en l'expedient de baixa de l'establiment Hotel Apartaments Residència Algorfa, es procedix a la seua publicació en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 26 d'abril de 2004.- La directora de l'Àrea de Producte: Nuria Montes de Diego.
  
«Vist l'expedient de baixa d'ofici de l'establiment hoteler Hotel Apartaments Residència Algorfa, signatura HA-1208, siti al carrer de Pau Picasso, 9 d'Algorfa, iniciat per acord del cap del Servici Territorial de Turisme d'Alacant i,
  
Atés que:
  
1. Amb data 12 de febrer de 2004 es va efectuar visita d'inspecció a l'establiment Hotel Apartaments Residència Algorfa, d'Algorfa. Per l'agent d'inspecció es va emetre el següent informe:
  
?El establiment es troba tancat al públic a causa de reformes. S'anuncia la pròxima obertura d'una residència per a la tercera edat?.
  
2. Amb data 20 de febrer de 2004, es va acordar l'inici de l'expedient de baixa d'ofici de l'hotel sobre la base dels fets constatats per la inspecció de turisme, concedint a la seua titular audiència prèvia a la proposta de resolució de baixa.
  
Transcorregut el termini concedit en l'audiència citada anteriorment, pel titular no s'han presentat al·legacions.
  
Als anteriors fets li són d'aplicació els següents
  
Fonaments de dret
  
1. Els articles 68 i 69 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (en avant, LRJPAC), en el que a la iniciació del procediment d'ofici es referix.
  
2. L'article 65 de la Llei 3/1998, de 21 de maig, de Turisme de la Comunitat Valenciana, tota vegada que disposa que els actes o fets constatats per la inspecció es reflectiran en un acta que gaudirà de presumpció de veracitat, excepte prova en contrari, i que es formalitzarà en el mode reglamentàriament determinat?. En el cas que ens ocupa, la inspecció de turisme va constatar el tancament de l'establiment i el cessament d'activitat com a allotjament hoteler.
  
L'article 89.5 de la LRJAPAC, per quant disposa que ?l'acceptació d'informes o dictàmens servirà de motivació a la resolució quan s'incorpore al text d'esta?. A estos efectes, s'ha incorporat l'informe emés per la Inspecció del Servici Territorial de Turisme d'Alacant.
  
3. Els articles 7 i 14.3 de la Llei 3/1998, de 21 de maig, de Turisme de la Comunitat Valenciana, per quant establixen respectivament que ?són empreses d'allotjament turístic aquelles que des d'un establiment obert al públic (...)- i que ?la modalitat i classificació es mantindrà mentre siguen complits els requisits tinguts en compte a l'efectuar aquella, i mentre persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú expedient. La dita revisió podrà donar lloc a una variació de la seua classificació o la baixa del mateix en el corresponent registre?.
  
En este cas, ens vam trobar davant d'un establiment que no es troba obert al públic.
  
Per allò que s'ha exposat, esta Direcció de l'Àrea de Producte, en virtut de les competències conferides pel Decret 45/1996, de 25 de març (DOGV de 28.03.1996), resol:
  
Declarar la baixa d'ofici del Registre General d'Empreses, Establiments i Professions Turístiques de la Comunitat Valenciana de l'Hotel Apartaments Residència Algorfa i, en conseqüència, conclús el procediment iniciat per acord del Servici Territorial de Turisme d'Alacant, procedint-se a l'arxiu de les actuacions.
  
El que es notifica de conformitat amb el que disposen els articles 58 i 59 de la LRJAPAC, segons redacció donada per la Llei 4/1999, de 13 de gener.
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic de Turisme en el termini d'un mes, comptat des de l'endemà a la notificació d'esta, d'acord amb el que establixen els articles 114 i 115, en relació amb el 48.2 de la LRJAPAC, segons redacció donada per la Llei 4/1999, de 13 de gener, de modificació de la Llei 30/1992.